Loreta Din

Născută la data 13.03.1966 în Pitești – Argeș – România Domicilii stabile, în Pitești – România și Atena – Grecia. Profesie: laborant, poet, artist plastic. Activitate profesională: Mai 2018: expoziție personală la Atena, intitulată „Obiceiuri și tradiții românești”. Noiembrie 2020: expoziție personală la Biblioteca Județeană Dinicu Golescu din Pitești „Universul meu” Februarie 2021: expoziție personală, florală, la Biblioteca Județeană Dinicu Golescu din Pitești „Vis de primăvară”.

Debut în Revista „eXcelsior” poezie și pictură în 2021 Din iunie 2021: invitată și colaboratoare permanentă a domnului moderator Valentin Uruc, în cadrul proiectului „Aveți cuvântul” la Centrul Cultural Pitești, emisiune lunară. Decembrie 2021: editarea primului volum de poezii „Te voi iubi la fel mereu”. Ianuarie 2022: – lansarea volumului de poezii „Te voi iubi la fel mereu”, la Centrul Cultural Pitești – expoziție personală „Anotimpuri”, la Centrul Cultural Pitești. – invitată la Cenaclul Literar Armonii Argeșene al Uniunii Scriitorilor din România, Filiala Argeș Februarie 2022: – Membră a Ligii Scriitorilor din România, Filiala Argeș. – editarea volumului de poezii „Vals”. – publicarea în revista eXcelsior, poezie și pictură. Martie 2022: – lansarea celor două volume în Atena, la sediul Asociației Femeilor Românce din Grecia. – publicarea în revista Ligii Scriitorilor din România Filiala Argeș, „Cuvântul Argeșean”. Aprilie 2022: – publicarea în ziarul electronic Ștefan cel Mare – Atena. – publicarea în Antologia de literatură creștină, Ediția a 3-a „Pași spre cer”. Loreta Din Mai 2022: – lansarea celui de-al doilea volum de poezii intitulat „Vals” sub egida Ligii Scriitorilor Români, Filiala Argeș. – expoziție personală intitulată „Între două destinații”, la Centrul Cultural Pitești.

– publicarea în revista „Contraste Culturale” Iunie 2022: am publicat în revista Ligii Scriitorilor Români Filiala Argeș „Cuvântul Argeșean” – Vitrina cu Poezii, revistă electronică. Iulie 2022: – publicarea în Antologia „Glasul roților de tren” – debutul proiectului personal „Suflet pe Rime și Nuanțe” la Centrul Cultural Pitești, emisiune de poezie și pictură (YouTube).

– participare la Cenaclul Literar International „Dor de Infinit” al cărei membră sunt, care m-a apreciat cu numeroase premii speciale sau premii de excelență cenaclul „Stele Căzătoare” mi-a apreciat poeziile cu premiul I și premii speciale ale juriului. August 2022: – publicarea în Antologia „Caruselul cu metaforele” – debutul celui de-al doilea proiect personal la Centrul Cultural Pitești intitulat „Pasiune și Creație”, emisiune vernisaj (YouTube), expoziție de grup „Flori nemuritoare”. – emisiunea lunară „Suflet pe Rime și Nuanțe”, apariția celui de al treilea volum de poezii „Suflet pe Rime” Octombrie 2022: – lansarea volumului de poezii „Suflet pe Rime” și expoziție personală „Suflet pe Nuanțe” la Biblioteca Națională a României.

Te reclădesc în mine

Din șoapta ta cu doruri împletite

Și vocea cristalină un vis mi-am făurit.

Ce l-am purtat ca talisman în suflet,

Frumoasele speranțe și tot ce-am dăruit.

Din șoapta ta, mi-am adunat cuvinte,

Ce-am aranjat pe foaie într-un poem.

Trăiri cu puritate și iz de iasomie,

Însuflețite toate cu caracter boem.

Din șoapta ta, mi-am creat cer cu stele,

Privindu-le în nopți până târziu.

Adesea te zăresc, cum strălucești cu ele,

Privirea ți-o-ntâlnesc cu zâmbet sidefiu.

Din șoapta ta, mi-am făurit pământul,

Miros de lut din trupurile noastre.

Ne modelăm în palme unindu-ne privirea,

Pierduți ne risipim în zările albastre.

Din șoapta ta, mi-am adunat oceane,

Adânci, misterioase cu apa cristalină,

Iar lacrimile noaste ce se sărută-n valuri

Durerea o aruncă, pe maluri în lumină.

Din șoapta ta, te reclădesc în mine,

Ai rămas unic, așa cum mi-amintesc.

Statornic vei avea un loc… La mine în suflet.

Și recunosc în șoaptă…

Cumva te mai iubesc!

De-am mai avea

De-am mai avea o viață, poate două

Și încă una… Poate un infinit…

Iubire să ne fim ca întâia oară

Dar fără teama de sfârșit.

Plimbându-ne desculți pe curcubeie,

Care răsar în soare după ploi,

Să ne unim cu zările albastre,

Purtând eternitatea în noi.

Să despicăm din patru orizonturi

Văzduhuri noi, cu aripi largi de Phoenix,

Renaștem dragostea din noi în flăcări,

Iubindu-ne pe stânci pustii de onix.

De-am mai avea o viață, poate două

Și încă una… Poate un infinit…

Să-ți fiu Luceferi, Soarele și Luna,

Iar tu lumina blândă din zenit.

De-am mai avea… Știm bine, n-o să fie!

Trăim aici, acum, puțin și mult și infinit.

Ce-a mai rămas, să facem bucurie,

Din neplăceri motive de iubit.

Șoapte calde

Șoapte calde ce au rămas pe frunze,

Pe verdele din vară cu nuanțe de aramă.

Iubiri ascunse cu gustul de caise,

Și mângâieri suave, pe piele de maramă.

În toamna blândă abia începută,

Își plânge dorul fata îndrăgostită,

Ar vrea s-alerge iarăși despletită,

Prin nopțile de vară cu luna primenită.

A mai rămas un strop, pe fața ei ovală

Din briza verii, talazuri sparte-n maluri,

Speranțe blânde de visuri ne-mplinite,

Trăiri deșarte ce s-au pierdut în valuri.

Tăcută-n parc, multicolore frunze

Ce cad pe alei și îi sărută pasul,

Își strânge șalul moale la urechi,

Vântu-i șoptește, dar nu-i aude glasul.

Șoapte calde ce au rămas pe frunze,

Căderea le zdrobește, șterse de vânt apoi.

Iubirea a rămas cu gustul de caise,

Pe dulcea amintire ce s-a împărțit la doi.

Știam

Am alungat din viața mea tristețea,

M-am îmbrăcat în straie de surâs.

Zadarnică mi-a fost amărăciunea,

În așteptări scăldate-n dor și plâns.

Am alungat din viața mea gândul la tine.

M-am regăsit, ce bine sunt acum!

Ai fost o umbră rătăcită, fără nume,

Urcuș prea greu pe lungu-mi drum.

Am alungat din viața mea nefericirea,

Cu ea mi te-am purtat prea greu pe umăr.

Dorințe-n nopți, fiori gândind la tine,

Speranțe goale, iluzii fără număr.

Am alungat din viața mea iubirea efemeră.

M-am hotărât acum! Deși pare târziu…

Ți-am fost un joc, unde-ai trișat cinstit…

Căci eu știam…. Dar refuzam să știu.Doina Bârcă

Contents